ວັນໂຣກ AIDS ຂອງໂລກ
ທ່ານໂອບາມາ ຈະເປັນປະທານໃນພິທີ ຂີດໝາຍວັນໂຣກ AIDS ຂອງໂລກ ທີ່ກຸງວໍຊິງຕັນ ໃນວັນທີ 1 ທັນວາ ມື້ນີ້.
ປະທານາທິບໍດີ ບາຣັກ ໂອບາມາແຫ່ງສະຫະລັດ ມີໝາຍກໍານົດທີ່ຈະເປັນປະທານໃນພິທີ ຂືດໝາຍວັນໂຣກ AIDS ຂອງໂລກ ທີ່ກຸງວໍຊິງຕັນ ໃນວັນພຸດມື້ນີ້ ໃນຄໍາປະກາດທີ່ອອກໃນແລງວັນອັງຄານວານນີ້ ທ່ານໂອບາມາໄດ້ໃຫ້ຄໍາໝັ້ນສັນຍາທີ່ຈະ ໃຫ້ການຊ່ອຍເຫລືອປະຊາຊົນ ຈໍານວນ 33 ລ້ານຄົນໃນທົ່ວໂລກ ທ່ີດໍາລົງຊີວິດຢູ່ກັບ ເຊື້ອ HIV ແລະໂຣກ AIDS ນັ້ນ ແລະທ່ານໄດ້ໃຫ້ຄໍາໝັ້ນໝາຍຄືນອີກໃນຄວາມພະຍາ ຍາມຂອງລັດຖະບານຂອງທ່ານ ທີ່ຈະເສີມສ້າງຕໍ່ຈາກຄວາມຄືບໜ້າທີ່ໄດ້ບັນລຸມາໃນການ ຕໍ່ສູ້ກັບເຊື້ອ HIV ແລະປ້ອງກັນບໍ່ໃຫ້ເຊື້ອໄວຣັສດັ່ງກ່າວ ແຜ່ລາມອອກໄປອີກນັ້ນ ໃນວັນອັງຄານວານນີ້ ອົງການຊ່ອຍເຫລືອເດັກຂອງສະຫະປະຊາຊາດຫລື UNICEF ໄດ້ເປີດເຜີຍລາຍງານສະບັບນຶ່ງ ທີ່ກ່າວວ່າ ພວກເດັກເກີດໃໝ່ລຸ່ນຕໍ່ໄປສາມາດເກີດມາ ໂດຍປາສະຈາກເຊື້ອ HIV ໄດ້ ຖ້າຫາກປະຊາຄົມໂລກເພີ່ມຄວາມພະຍາຍາມຂອງຕົນຂຶ້ນ ເພື່ອອໍານວຍໃຫ້ທຸກໆຄົນ ໄດ້ຮັບການປ້ອງກັນເຊື້ອ HIV ພ້ອມທັງການປິ່ນປົວ ແລະ ການປົກປ້ອງດ້ານສັງຄົມ